b'\n_START_ARTICLE_\nSykepleiediagnose\n_START_PARAGRAPH_\nEn sykepleiediagnose er en sammenfatning av innsamlede data om en pasients tilstand som angir retning for sykepleietiltak, p\xc3\xa5 samme m\xc3\xa5te som en medisinsk diagnose. En pasient kan ha flere ulike sykepleiediagnoser._NEWLINE_Sykepleiediagnoser bygger p\xc3\xa5 spesifikke tegn som er dokumentert gjennom forskning eller erfaringsbasert praksis. Data som leder fram til en sykepleiediagnose skal dokumenteres sammen med diagnosen, slik at en annen sykepleier kan komme fram til den samme diagnosen.\n_START_SECTION_\nBruk\n_START_PARAGRAPH_\nBegrepet sykepleiediagnose er forholdsvis nylig tatt i bruk i Norge. Begrepet har f\xc3\xa5tt en del kritikk, blant annet p\xc3\xa5 at det kan lede tanken bort fra sykepleie og over p\xc3\xa5 medisinsk spr\xc3\xa5kbruk, og at det kan virke statisk og reduksjonistisk. Tross dette har begrepet f\xc3\xa5tt fotfeste b\xc3\xa5de i Norge og internasjonalt.'